વિસનગર તાલુકા પોલીસ શનીવાર રાત્રીના પેટ્રોલીંગ કરી રહી હતી તે દરમ્યાન બાકરપુર નજીક રોડ ઉપર વેગનઆર ગાડી શંકાસ્પદ હાલતમાં ઉભેલી જોઈ પોલીસ સ્ટાફના માણસો કારને તપાસ કરવા નીચે ઉતરતા કારના ચાલકે પટેલ ભુપેન્દ્રકુમાર બાલચંદદાસ પ્રભુદાસ રહે સેવાલીયાએ કારને અચાનક ચાલુ કરી પુર ઝડપે હંકારી પોલીસની જીપને આગળના ભાગે ટક્કર મારી નાશી છુટયો હતો આગળ જઈ કારે કાબુ ગુમાવતા પટલી ખાઈ જતા પોલીસના માણસોએ તેની કાર પાસે આવી તપાસ કરતા કારના ચાલકને ઈજા થઈ હોવાનું તેમજ તેની બાજુમાં બેઠેલ પટેલ વિપુલકુમાર ઉર્ફે નિકુલકુમાર માધવલાલ રહે રાલીસણા બન્ને જણા નશો કરેલી હાલતમાં જણાઈ આવતા વિસનગર સરકારી દવાખાને સારવાર અર્થે લઈ જવાયા હતા પોલીસની જીપને ટક્કર મારી પચ્ચાસ હજારનું નુક્શાન પહોચાડયું હતું તેમજ પોલીસે બન્ને સામે ગુનો દાખલ કરી તપાસ હાથધરી છે.